Zápisnica

napísaná z prvého ustanovujúceho zasadnutia Obecného zastupiteľstva, ktoré sa konalo dňa 06. decembra 2018 t.j. v štvrtok večer o 16.00 hod. v kultúrnom dome v Šuľanoch.

Prítomní:

Štefan Bodó, doterajší-novozvolený starosta

Almási Gabriel, Berta Tibor, Ing. Bodó Tibor, Ing. Csölley Ladislav, Mezei Michal, Mészáros Adam, Varga Tomáš - poslanci.

Program:

1. Otvorenie zasadnutia.

2. Určenie zapisovateľa a overovateľov zápisnice.

3. Oznámenie výsledkov volieb na funkciu starostu obce a na funkciu poslancov obecného

zastupiteľstva.

4. Zloženie sľubu novozvoleného starostu obce a odovzdanie osvedčenia o voľbe.

5. Zloženie sľubu poslancov novozvoleného obecného zastupiteľstva a odovzdanie

osvedčení o voľbe.

6. Príhovor starostu.

7. Schválenie programu ustanovujúceho zasadnutia.

8. Poverenie poslanca obecného zastupiteľstva, ktorý bude oprávnený zvolávať a viesť

zasadnutia obecného zastupiteľstva.

9. Určenie poslancov na vykonanie sobášneho aktu.

10. Určenie platu starostu obce.

11. Návrh rozpočtu obce Horný Bar na rok 2019-2021.

12. Schválenie čerpania kontokorentného úveru od VÚB a súhlas s podpísaním dohody

k blankozmienke.

13. Rôzne.

14. Diskusia.

15. Záver.

Prvé zasadnutie obecného zastupiteľstva zahájil a viedol doterajší-novozvolený starosta obce pán Štefan Bodó. Privítal všetkých prítomných.

Za overovateľov zápisnice vymenoval: Ing. Bodó Tibora a Mezei Michala.

Za zapisovateľku vymenoval: Ibolyu Almásiovú, pracovníčku OcÚ.

Potom sa prikročilo k ďalšiemu prejednávaniu bodov programu.

3. Oznámenie výsledkov volieb na funkciu starostu obce a na funkciu poslancov obecného zastupiteľstva.

Správu o výsledku volieb do obecného zastupiteľstva podala Mgr. Eva Hellerová, predseda miestnej volebnej komisie. Oboznámila prítomných, že za poslancov obecného zastupiteľstva v Hornom Bare boli zvolení nasledovní kandidáti:

Ing. Bodó Tibor, Berta Tibor, Ing. Csölley Ladislav, Mezei Michal, Almási Gabriel, Varga Tomáš, Adam Mészáros a za starostu obce bol zvolený pán Štefan Bodó. Správa o výsledku volieb bola vypracovaná písomne a je pripojená ako príloha k tejto zápisnici.

4. Zloženie sľubu novozvoleného starostu obce a odovzdanie osvedčenia o voľbe.

Po prečítaní sľubu novozvolený starosta obce zložil sľub podpisom pod text sľubu, prevzal osvedčenie o voľbe a následne mu predseda miestnej volebnej komisie odovzdala insignie. Sľub starostu obce je pripojený ako príloha k zápisnici.

5. Zloženie sľubu poslancov novozvoleného obecného zastupiteľstva a odovzdanie osvedčení o voľbe.

Po prečítaní sľubu poslanci zložili sľub podpisom pod text sľubu a prevzali osvedčenia o voľbe. Sľub poslancov obecného zastupiteľstva je pripojený ako príloha k zápisnici.

Starosta obce konštatoval, že všetci novozvolení poslanci obecného zastupiteľstva zložili zákonom predpísaný sľub, preto obecné zastupiteľstvo je uznášaniaschopné. Funkčné obdobie doterajšieho zastupiteľstva skončilo, poďakoval im za aktívnu prácu vo volebnom období 2014-2018 a odovzdal doterajším poslancom ďakovný list a malý darček.

6. Príhovor starostu

Starosta obce predniesol svoj slávnostný príhovor.

7. Schválenie programu ustanovujúceho zasadnutia.

Starosta obce oboznámil poslancov s návrhom programu rokovania.

Poslanci program zasadnutia jednohlasne schválili.

8. Poverenie poslanca obecného zastupiteľstva, ktorý bude oprávnený zvolávať a viesť

zasadnutia obecného zastupiteľstva

Starosta obce zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods.5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov navrhol poslanca Ing. Bodó Tibora.

9. Určenie poslancov na vykonanie sobášneho aktu.

Starosta obce vykonáva funkciu sobášiaceho civilných obradov. Na vykonávanie funkcie sobášiacich civilných obradov ďalej navrhoval Ing. Bodó Tibora a Gabriela Almásiho, poslancov obecného zastupiteľstva.

10. Určenie platu starostu obce

Výšku platu starostu obce určuje zákon NR SR 253/1994 Z.z. v znení neskorších predpisov. V zmysle tohto zákona sa mzda vypočítava podľa počtu obyvateľov obce a priemerného mesačného platu pracovníka národného hospodárstva Slovenskej republiky za predchádzajúci kalendárny rok.

Platová skupina podľa počtu obyvateľov:

od 1 001 do 3 000 - 2,20 - násobok.

Priemerná mesačná mzda v národnom hospodárstve (rok 2017) - 954 €.

Obecné zastupiteľstvo môže schváliť odmenu vo výške 60 percent súčtu platov za obdobie, za ktoré sa odmena poskytuje.

Bol podaný návrh na pripočítanie 45% odmeny k mesačnému platu.

Poslanci schválili jednohlasne mesačný plat starostu ako aj 45%-nú odmenu k mesačnému platu.

11. Návrh rozpočtu obce Horný Bar na rok 2019-2021

Starosta obce predložil na schválenie návrh rozpočtu na rok 2019, ktorý bol vypracovaný písomne a tvorí prílohu k zápisnici. Presné sumy štátneho rozpočtu budú nám známe začiatkom roka 2019 približne vo februári a potom bude možné upraviť rozpočet. V prípade ak by obecné zastupiteľstvo neschválilo rozpočet na rok 2019 tak obec by musela ísť do provizória, čo znamená, že obec môže použiť jednu dvanástinu z príjmu predchádzajúceho obdobia. Aj z hľadiska účtovníctva by to znamenalo určité problémy, nakoľko účtovníctvo obce je pripojené na ministerstvo financií.

Gabriela Nagyová, účtovníčka obce podala podrobné vysvetlivky k jednotlivým položkám, t.j. aké príjmy a aké výdavky môže obec očakávať v roku 2019.

Ing. Štefan Demian, kontrolór obce prečítal Stanovisko hlavného kontrolóra k návrhu rozpočtu obce Horný Bar na roky 2019-2021.

Obecné zastupiteľstvo schvaľuje rozpočet na rok 2019 a  berie na vedomie návrh rozpočtu obce Horný Bar na roky 2020-2021.

12. Schválenie čerpania kontokorentného úveru od VÚB a súhlas s podpísaním dohody k blankozmienke.

Starosta obce hovoril o tom, že sú rokovania s Všeobecnou úverovou bankou, a.s., Dunajská Streda, aby obec mohla naďalej čerpať kontokorentný úver do výšky 20.000 €. K tomu je potrebné uznesenie obecného zastupiteľstva, a súhlas so zabezpečením formou podpísania blankozmenky.

Poslanci schválili čerpanie kontokorentného úveru a podpísanie blankozmenky.

13. Rôzne

Starosta obce predložil návrh VZN č. 1/2018 o dani z nehnuteľnosti. Výška daní zostáva nezmenená, všeobecné záväzné nariadenie je potrebné schváliť kvôli úprave zákona. Vo VZN o dani z nehnuteľnosti je nasledovná zmena:

- § 10 – vznik a zánik daňovej povinnosti – v bode 3 sa dopĺňa slovo „zdedením“.

Ďalej starosta obce predložil žiadosť Klaudii Herbergerovej o vydanie stanoviska na výstavbu 2 rodinných domov t.j. rodinný dvojdom na parc.č. 34/3, 34/2, 36/5 a 36/8 v k.ú. Horný Bar obce Horný Bar a rodinný dom na parc.č. 34/1, 34/2, 36/5 a 36/8 v k.ú. Horný Bar obce Horný Bar.

Poslanci jednohlasne schválili výstavbu uvedených rodinných domov.

V zmysle zákona 369/1990 Zb. o obecnom zriadení v znení neskorších predpisov podľa

§ 13b starostu zastupuje zástupca starostu, ktorého spravidla na celé funkčné obdobie poverí zastupovaním starosta. Starosta obce za jeho zástupcu poveruje Gabriela Almásiho.

Poslanec Adam Mészáros tlmočil žiadosť športovcov na spolufinancovanie rekonštrukcie spŕch na budove na športovom ihrisku. Starosta odpovedal, že v rozpočte sa počíta s financovaním údržby objektu a po vyčerpaní finančných prostriedkov je možné požiadať o úpravu rozpočtu. Pochválil vedenie športu, že získali finančné prostriedky na obnovu aj z iných zdrojov.

Ďalej mal otázku, že kedy bude obec predávať stavebné pozemky. Odpoveď bola, že pravdepodobne na jar 2019, ale podmienky predaja určí obecné zastupiteľstvo.

Poslanec Tomáš Varga mal poznámku, že nie každý rodič vie uhrádzať stravné v MŠ, ZŠ treba nájsť alternatívne riešenie. Odpoveď bola, že už vyriešil daný problém s vedúcou jedálne.

Uznesenia z prvého ustanovujúceho zasadnutia obecného zastupiteľstva

uznesenie č. 1/2018

Obecné zastupiteľstvo v Hornom Bare

a.) berie na vedomie - výsledky volieb na funkciu starostu obce a na funkciu poslancov obecného zastupiteľstva,

b.) berie na vedomie - príhovor starostu,

c.) berie na vedomie – rozpočet na rok 2020-2021.

uznesenie č. 2/2018

Obecné zastupiteľstvo v Hornom Bare

a.) konštatuje - že novozvolený starosta obce Štefan Bodó zložil zákonom predpísaný

sľub starostu obce

b.) konštatuje - že zvolení poslanci obecného zastupiteľstva zložili zákonom predpísaný

sľub poslanca obecného zastupiteľstva: Gabriel Almási, Tibor Berta, Ing. Tibor Bodó,

Ing. Ladislav Csölley, Michal Mezei, Adam Mészáros, Tomáš Varga.

uznesenie č. 3/2018

Obecné zastupiteľstvo v Hornom Bare

a.) poveruje poslanca – Ing. Tibora Bodóa zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods.5 tretia veta a ods. 6 tretia veta zákona SNR zákona č. 369/1990 Zb. o obecnom zriadení v znení neskorších

predpisov.

b.) poveruje – za zástupcu starostu p. Gabriela Almásiho.

uznesenie č. 4/2018

Obecné zastupiteľstvo v Hornom Bare

a.) určuje - poslancov na vykonanie sobášneho aktu: Gabriela Almásiho a Ing. Bodó Tibora.

uznesenie č. 5/2018

Obecné zastupiteľstvo v Hornom Bare

a.) určuje - v súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom doterajším obecným zastupiteľstvom najneskôr 90 dní pred voľbami mesačný plat starostu Štefana Bodóa vo výške 2099.-€ ako aj 45%-nú odmenu k mesačnému platu.

uznesenie č. 6/2018

Obecné zastupiteľstvo v Hornom Bare

a.) schvaľuje – rozpočet obce Horný Bar na rok 2019,

b.) schvaľuje – čerpanie kontokorentného úveru od VÚB a.s. Dunajská Streda do výšky 20.000.- €.

uznesenie č. 7/2018

Obecné zastupiteľstvo v Hornom Bare

a.) súhlasí – so zabezpečením formou podpísania blankozmenky vrátene Dohody o vyplňovacom práve k blankozemke.

Nakoľko viac na programe nebolo starosta obce poďakoval prítomným za účasť a prvé zasadnutie obecného zastupiteľstva zakončil.

d.a.h.

Štefan Bodó

starosta obce

Overovatelia:

Ing.Tibor Bodó

Michal Mezei

Zapisovateľka:

Ibolya Almásiová